cyanic-selkie/wikianc huggingface dataset:
Կալան
Բնակության բնական միջավայրը, դերը բնության մեջ
Կալաններ հիմնական սննդային մրցակիցը լարգան է, ժամանակավոր մրցակիցները՝ որոշ ջրային թռչուններ և ձողաձուկը։ Ճայերը երբեմն հադես են գալիս կալանների «ճաշվորներ», հավաքելով նրանց կողմից հայթայթած և մանրացված փափկամարմինները, ծովոզնիների և խաչափառների մնացորդները։ Ծեր և հիվանդ կալանները հաճախ դուրս են գալիս ափ, այդ պատճառով նրանց դիակները գտնվում են ցամաքի վրա։ Բնական միջավայրում հավաքարարները, ովքեր սնվում են կալանների լեշերով, համարվում են արկտիկական աղվեսը և արջը ։
18-19-րդ դարերի զանգվածային ոչնչացումը
Պատմական Ցարական Ռուսաստանը ակտիվորեն մասնակցում էր մուշտակեղենի առևտրում։ Դեռևս Կիևյան Ռուսիաում ապագա Մոսկվայի մեծ իշխանության շրջանում ապրում էին Արևելյան սլավոններ,որոնք մասնագիտացված էին կենդանիների որսի մեջ, ինչը կապված էր տեղանքի բնական առանձնահատկություններով։ 16-րդ դարից սկսած՝ Եվրոպայի հետ առևտրական կապերի հետ առաջացման շնորհիվ, գանձարանի գլխավոր եկամուտներից մեկը դարձավ մորթիների արտադրությունը։ Դրա հետ կապված ռուսական կառավարությունը ընդունեց դեպի արևելք ընդարձակման կանոնակարգված և նպատակաուղղված ծրագրեր։ Որսի արեալը մեծացվում էր այն կենդանիների համար, որոնք ունեին յուրահատուկ մորթի։ 18-րդ դարի կեսերին Կամչատկայի միացումից հետո, ծովային սպաներ Վիտուս Բերինգը և Ալեքսեյ Չիրիկովը ստացան Կամչատկայի արևելյան ափերը քարտեզագրելու և դեպի Ճապոնիա և ԱՄՆ ծովային ուղիների հայտնաբերման հրաման։ 1740 թվականին Կամչատկայի երկրորդ էքսպեդիցիայի ժամանակ Բերինգի նավը կործանվեց Կոմանդորյան կղզիներից մեկում, և նավի անձնակազմը ստիպված էր ձմեռը անցկացնել այդ կղզում։ Ձմեռելու ընթացքում նավաստիները որսում էին «ջրային կուղբ»՝ կալան, որը այդ ժամանակ բացարձակ վստահաբար և սիրալիր էր վերաբրվում մարդկանց և դառնում էր հեշտ զոհ։ Էքսպեդիցիան մեկ տարի անց Սանկտ-Պետերբուրգ հասցրեց կալանի 900-ից ավել մորթի, որոնք ձեռք էին բերվել Բերինգի կղզում։ Կալանի մորթին, որը հայտնվեց Լոնդոնի աուկցիոններում, իր հիանալի հատկանիշների շնորհիվ Եվրոպայում շատ բարձր գնահատվեց և վաճառված մորթիները ողջ էքսպեդիցիայի ծախսերը փոխհատուցեցին։ Այդ պահից բնակեցման բոլոր շրջաններում սկսվեց կալանների անկանոն և զանգվածային որսը՝ Կոմանդորյան կղզիներում, Կամչատկայում, Կուրիլյան կղզիներում և Ալյասկայում։ 1799 թվականին մորթու արտադրության ընդլայնման և պետական եկամտի կարգավորման նպատակով ստեղծվեց Ռուս-ամերիկյան ընկերությունը, որը մասնագիտանում էր մորթեղենի ձեռք բերման մեջ։ Ընկերությունը որպես հողաբաժին ստացավ Ալեուտյան կղզիներից մինչև Կալիֆորնիա, ինչպես նաև որսի համար նախատեսված Եվրոպայի արևելյան ափերը։ Ռուս-ամերիկյան ընկերությունը որսի համար բարենպաստ շրջաններում կառուցեց նավահանգիստներ և սկսեց մորթիներ արտահանել Եվրոպա, Ասիա և Ռուսաստան ։
Մյուս կողմից, Ջեյմս Կուկի 3-րդ էքսպեդիցիան, որը հետազոտում էր Ալյասկան՝ Խաղաղ օվկիանոսից դեպի Ատլանտյան օվկիանոս հյուսիսային ուղու հայտնաբերման համար, 1778 հայթայթել է կալանների մի քանի մորթի։ Վերադարձի ճանապարհին, 1779 թվականին, Կուկը զոհվեց Հավայան կղզիներում, սակայն նրա թիմը, մտնելով չինական Կանտոն նավահանգիստ, պարզեց, որ չինացիները պատրաստ են կալանի մորթու համար վճարել մեծ գումարներ ։ Այս լուրի տարածումից հետո որսին միացան անգլիացիները և ամերիկացիները։
Ռուսները, ամերիկացիները, անգլիացիները և ճապոնացիները հարյուր տարվա դաժան պայքարից հետո բառացիորեն դատարկեցին տեսակի արեալը։ 19-րդ դարի վերջում Կամչատկայում, օրինակ, չէին կարողանում կալան գտնել, կամչատկայի Կուղբերի ծով, Կալանկա գետ և այլ տեղանունները մոռացվել էին։ 20-րդ դարասկզբում կալանների քանակը այնքան էր նվազել, որ նրա ձեռք բերումը համարվում էր շատ դժվարին։ Օրինակ ճապոնացիները, 20-րդ դարի սկզբում օգտագործում էին կենդանու որսալու բացառապես հուսահատ միջոցներ, ջրի մեծ տարածքներ լցնելով նավթ, կերոսին և կրեոզոտ, այդ կերպ կալաններին քշելով դեպի գցված ցանցերը։ Կալանները պահպանվում էին միայն այն մասերում, որոնք դժվար հասանելի էին մարդկանց համար՝ եղանակային և ծովագնացության անհարմար պայմանների պատճառով։ 20-րդ դարի սկզբում կալանների ամենամեծ պոպուլյացիան պահպանվում էր դժվարհասանելի, ժայռոտ և անմարդաբնակ Մեդնի կղզում ։
Կալանների պահպանությունը
1911 թվականին, երբ «մեծ որսի» բոլոր մասնակիցներին պարզ դարձավ, որ կալանների վիճակը ծայրահեղ է, ստորագրվեց առաջին միջազգային փաստաթուղթը, որը արգելում էր կալանների որսը (Fur Seal Treaty)։ 1913 թվականին կալանների բնակության միջավայրի պահպանման համար ստեղծվել է առաջին արգելանոցը (Ալեուտյան կղզիներ, ԱՄՆ)։ ԽՍՀՄ-ում կալանի որսը արգելվեց 1926 թվականին, Ճապոնիայում՝ վերջնականապես 1946 թվականին։ 1972 թվականի ընդունվեց Ջրային կաթնասունների պահպանման մասին միջազգային օրենքը, որը ավելի խստացրեց այս հարցը։ Այս կերպ կալանների որսը աշխարհի բոլոր շրջաններում արգելվեց։ Կատարված միջոցառումների շնորհիվ, 20-րդ դարի կեսերին կալանների պոպուլյացիան ամեն տարին տարի աժում 15 %-ով, 1996 թվականին հասնելով սկզբնական քանակի հինգերորդ մասին։ 1990-2007 թվականներին պոպևլյացիայի աճ գրեթե չի գրանցվել ։
Ներկայիս էկոլոգիական խնդիրները
Չնայած միջոցառումներին, որոնք կիրառվում են որսի արգելման համար, ներկա պահին կալանների պոպուլյացիան դադարել է աճել։ Դրա պատճառը, գիտնականների կարծիքով, համարվում են մի շարք էկոլոգիական խնդիրները։ Կալանների բնակության շրջաններում մարդկանց խտությունը անընդհատ աճում է, մեծանում է տեխնոգեն վտանգների թիվը։
Նավթի հոսք
Նավթի հոսքը, որը սովորաբար առաջանում է տանկերների վթարներից, կալանների համար բացառիկ վտանգ են ներկայացնում։ Ջրում նավթի նույնիսկ չնչին քանակությունը տանում է նրան, որ կալանի մորթու առանցքային մազերը կպչում են իրար, ներքին բմբուլե շերտը թրջվում է և կենդանին մահանում է սառցահարումից։ Բացի այդ, նավթի հոսքերը ունեն նաև այլ բացասական հետևանքներ և առաջ են բերում կալանի կերի թունավորումներ, ունեն ուղիղ բացասական հետևանքներ կենդանու լյարդի, երիկամների, աչքերի վրա։
Օրինակ, 1989 թվականին Ալյասկայի ափին Էքսոն նավթայի ընկերության տանկերի վթարից աղտոտվել է հյուսիսային կալանների ամենամեծաքանակ պոպուլյացիայի բնակության միջավայրը՝ մոտ 4000 առանձնյակ։ Մոտ հազար կալաններ միանգամից էին սատկել, մնացածին մեծաքանակ կամավորներ փորձում էին փրկել, ձեռքով մաքրելով նավթի մնացորդները, ինչպես նաև նրանց տալով վիտամիններ և դեղեր, նրանց պաշտպանելով գրիպից։ Սակայն, չնայած գործադրած հսկայակ ջանքերի, այս վթարից հետո 4000-ից միայն հատուկենտները ողջ մնացին։ Այս հեղեղի հետևանքները մինչև հիմա բացասաբար են անդրադառնում տեղանքի պոպուլյացիայի համար ։
Շրջակա միջավայրի աղտոտումը և հիվանդություններ
Շրջակա միջավայրի շարունակվող աղտոտումը իր ինչպես անմիջական, այնպես էլ անուղակի ազդեցությունն է թողնում կալանների վրա, կեղտոտելով և ոչնչացնելով նրանց սնունդը։ Բացի այդ, կալանների բազմացման առանձնահատկությունները, որի ժամանակ էգերի քթի վրա առաջանում են վնասվածքներ, տանում է նրան, որ կալանները հեշտությամբ վարակվում են տարբեր ինֆեկցիոն հիվանդություններով, եթե նրանք ընկնում է ծովի ջրի մեջ։ 1992-2002 թվականներին կալանների 40 %-ը մահացել էին տարբեր վարակներից։ Այդպիսի վարակի հարուցիչներ ջրի մեջ փոխանցվում են տնային կատուների կոնցետրացիայի մեծացման հետևանքով։ Կատուները իրենց հետ տանում են Տոքսոպլազմա մակաբուծող միկրոօրգանիզմը, որոնք ջրի մեջ են ընկնում կատուների արտաթորանքի հետ, իսկ որոշ կալանների համար այս միկրոօրգանիզմը մահացու վտանգավոր է ։
Գենետիկական բազմազանության խնդիր
Մյուս ֆակտորներից մեկը, որը ըստ գիտնականների, կարող է լինել պոպուլյացիաների կրճատման հետևանք, դա գենետիկական բազմազանության փոքրացման խնդիրն է, ինչը կապված է 18-19-րդ դարերում կատարված զանգվածային կոտորածի հետ։ Հետազոտողները եկել են այն եզրահանգման, որ ժամանակակից կալանների որոշ գեներ ունեն միայն մի քանի ալելներ, իսկ 300 տարի առաջ միևնույն գեները ունեին տասնյակ ալելներ ։ Գենետիկական բազմազանության փոքրացումը թուլացնում է կալանների իմունիտետը և բացասական գործոնների պատասխան ռեակցիա դրսևորելը։
Գիտնականները նկատել են, որ մի շարք գաղութներ կոտորածից հետո վերականգնվել են ընդամենը մի քանի առանձնյակից։ Ասյպես, օրինակ, ամբողջ կալիֆորնիական կալանի ենթատեսակը համարվում էր վերացած դեռևս 19-րդ դարի վերջին, սակայն 1938 թվականին մարդիկ այդ կալաններին հանկարծակի հայտնաբերեցին Կալիֆորնիայում ։ Գիտնականները ենթադրում են, որ ընդամենը 20-րդ դարում պահպանվել էին 2000-ից քիչ առանձնյակ։
Այլ խնդիրներ
Կալանները տուժել են նաև Ալյասկայում կատարվող ատոմային փորձարկումներից, որոնք իրականացնում էր ԱՄՆ-ը Ամչիտկա կղզում (Ալեուտյան կղզիներից մեկը) 51.35°N, 178.61667°W и 51.65°N, 179.48333°W շրջանում, 20-րդ դարի 60-ականներին և 70-ականներին։ Յուրաքանչյուր փորձարկումից հետո տարածքում կալանների մահացությունների թիվը կտրուկ աճում էր, այն կենդանիների մոտ, ովքեր մահանում էին ատոմային պայթյուններից, վնասված էին թոքերը, սիրտը, գլխուղեղը։
Կալանները մարդկանց մշակույթի մեջ
Կալանների զանգվածային կոտորածի ժամանակ (18-19 դարեր) մարդկային մշակույթի մեջ մտնում էր միայն կենդանու մորթին և դրանից պատրաստված գործվածքները։ Օրինակ, Եկատերինա II-ի հայտնի թիկնոցը կալանի մորթուց էր, Եվգենի Օնեգինը Պուշկինի պոեմում, օգտվում էր մի հագուստից, որը հավանական է, կալանի մորթուց էր կարված․ «Ցրտի փոշուց պսպղում է Նրա կղբենու օձիքը» ։
20-րդ դարի կեսերին կալանները, հիմնականում արևմտյան մշակույթում, դարձել են մի շարք մանկական ստեղծագործությունների հերոս։
Արտաքին հղումներ
Կատեգորիա:Կենդանիներ այբբենական կարգով Կատեգորիա:Ծովային կաթնասուններ
(2391) Տոմիտա
(2391) Տոմիտա (Tomita), աստերոիդ աստերոիդների հիմնական գոտում։ Հայտնաբերվել է 1957 թվականի հունվարի 9-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 2,440465 ա. մ., առավելագույնը մոտենում է 2,1136 ա. մ. հեռավորության վրա և հեռանում 2,7673 ա. մ. ։ Արեգակի շուրջ մեկ ամբողջական պտույտ է կատարում 1392,54 երկրային օրվա ընթացքում, իր ուղեծրով շարժվելով միջինում 0,258521 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,01° անկյուն։
Տոմիտա աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում ։
Արտաքին հղումներ
Կատեգորիա:Նիսայի ընտանիքի աստերոիդներ Կատեգորիա:1957 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բազարովո (գյուղ, Վաչսկի շրջան)
Բազարովո (Базарово), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վաչսկի շրջանի բնակավայրեր
Կորպիկյուլյա
Կորպիկյուլյա (Корпикюля), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 103 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Բանջո
Բանջո (banjo), լարային, կսմիթային երաժշտական գործիք։ Իրանը նման է կաշվե թաղանթով տափակ դափի։ Ունի 4—9 լար։ Նվագում են կնտնտոցով, հնչյունը սուր է, արագ մարող։ XVII դ․ Աֆրիկայից բերվել է ԱՄՆ։ XIX դ․ բանջոն կատարելագործվել է։ Նրա տարատեսակներն օգտագործվում են ջազում։
Կատեգորիա:Կսմիթային նվագարաններ
Վիետնամական խոհանոց
Վիետնամական խոհանոցին բնորոշ է ձկնային սոուսի, սոայի սոուսի, բրնձի, թարմ կանաչու, մրգերի ու բանջարեղենի օգտագործումը։ Վիետնամական բաղադրատոմսերն ընդգրկում են կանաչու լայն տեսականի, այդ թվում կիտրոնի սորգ, անանուխ, վիետնամական անանուխ, համեմի և ռեհանի տերևներ։ Վիետնամի բոլոր շրջաններում ուտեստն ավանդաբար մատուցվում է թարմ բանջարեղենով և թաթախման համար սոուսներով։ Մսի  համեմատաբար ավելի տարածված տեսակներից են  խոզի, հավի, ծովախեցգետնի և այլ  ծովամթերքներըը ։ Տավարի միսը կիրառվում է ավելի հազվադեպ, հիմնականում ապուրների համար՝ ֆո և հայտնի Bò 7 món (տավարի մսից յոթ հաջորդական ուտեստ) ։ Բադի և այծի միսը հանդիպում է ավելի հազվադեպ։ Օձերի, կրիաների, եղնիկների էկզոտիկ միսը հիմնականում օգտագործվում է որպես նախուտեստ ալկոհոլային խմիչքների համար և չի դիտվում որպես ամենօրյա ուտեստ։
Երեք շրջանային խոհանոցներ
Վիետնամական խոհանոցը բաժանվում է երեք կատեգորիաների, որոնցից յուրաքանչյուրն իրենից ներկայացնում է առանձին շրջան։ Երկրի հյուսիսը, լինելով վիետնամական քաղաքակրթության բնօրանը, ներկայացվում է ավելի հայտնի ուտեստներով, ինչպիսիք են ֆո և բանկիոն (bánh cuốn), որն առաջացել է այդ շրջանում։ Վիետնամի հյուսիսի խոհանոցն ավելի ավանդական է և խիստ է համեմունքների ու բաղադրատոմսերի ընտրության հարցում։
Հարավային Վիետնամի խոհանոցը պատմականորեն զարգացել է հարավային Չինաստանի գաղթականների և ֆրանսիական գաղութարարների ավանդույթների ազդեցությամբ։ Հարավցիները նախընտրում են քաղցր համը շատ ուտեստներում։ Հարավային շրջանները բնութագրվում են բուսականության ավելի մեծ բազմազանությամբ, հետևաբար այս շրջանի խոհանոցն օգտագործում է բույսերի ավելի մեծ ընտրություն։
Կենտրոնական Վիետնամի խոհանոցը տարբերվում է հարավի և հյուսիսի խոհանոցներից հիմնական ուտեստի հետ տրվող մեծ նախուտեստների բազմազանությամբ։ Ուտեստներն ավելի կծու են, քան հարևաններինը։
Բրինձը որպես Վիետնամական խոհանոցի հիմք
Վիետնամական խոհանոցի հիմքը համարվում է բրինձը ։ Բրնձի հայրենիքը համարվում է Թաիլանդի և Վիետնամի հյուսիսը։ Հենց այս երկրներն աշխարհում զբաղեցնում են առաջին և երկրորդ տեղերը բրնձի արտահանման ծավալով։ 2006 թվականին Վիետնամն ու իր հարևան Թաիլանդը ստորագրել են գենետիկ մոդիֆիկացված բրնձի արտադրության հրաժարման մասին երկկողմանի համաձայնագիր։
Վիետնամի տարածքի ուրվագծումը հաճախ համեմատում են կոր ճառագայթի հետ բրձի երկու զամբյուղներով՝ մեկը հյուսիսում Հոնգհա գետի դելտայում, իսկ մյուսը՝ հարավում Մեկոնգ գետի դելտայում։ Դա ոչ միայն վիետնամական, այլև համաշխարհային նշանակության բրնձի հատիկներ են։ Բրինձը Վիետնամում սեղանի գլխավոր ուտեստն է, շատ ավանդական ուտեստների պատրաստման հիմքը և արտահանման հիմնական տարրերից մեկն է։ Այս երկրների բնակիչները միջինում ուտում է  տարեկան մաքուր վիճակում երկու հարյուր կիլոգրամից ոչ պակաս բրինձ։
Բրինձը հայտնաբերվել է մոտավորապես վեց հազար տարի առաջ։ Վիետնամցիների նախնիները տեսել են խոնավություն սիրող բրինձը և սկսել են այն աճեցնել հեղեղված դաշտերում։ Մոտավորապես չորս հազար տարի առաջ բրինձը սկսվեց դասակարգվել մի քանի տեսակների ։
Արտաքին հղումներ
Կատեգորիա:Վիետնամական խոհանոց Կատեգորիա:Վիետնամի մշակույթ Կատեգորիա:Ասիական խոհանոց Կատեգորիա:Բնօրինակում անաղբյուր հոդվածներ
Խավարում պարողը
«Խավարում պարողը» (Dancer in the Dark), Լարս ֆոն Թրիերի 2000 թվականի երաժշտական ֆիլմ-դրաման։ Ֆոն Թրիերի «Ոսկե սիրտ» եռագրության երրորդ ֆիլմը («Ճեղքելով ալիքները» - «Ապուշները» - «Խավարում պարողը»)։ Երաժշտության հեղինակն ու գլխավոր դերակատարուհին երգչուհի Բյորկն է։ Երկրորդ պլանի դերերից մեկը խաղացել է ֆրանսիական կինոյի աստղ Կատրին Դենյովը։
Սյուժեն
Գործողությունները կատարվում են ԱՄՆ-ում (Վաշինգտոն նահանգ) 1964 թվականին։ Ֆիլմի գլխավոր հերոսուհին Չեխոսլովակիայից ներգաղթած Սելման (Բյորկ) է, որ շատ է սիրում մյուզիքլ ներ։ Նա աշխատում է գործարանում և որդու հետ ապրում է տնակում, որը վարձակալել է քաղաքային ոստիկանից։ Կյանքի դժվարություններից փրկությունը նա գտնում է իր երաժշտական երևակայություններում։
Սելման ծանր հիվանդություն ունի, որի հետևանքն է տեսողության շարունակական վատթարացումը։ «Իսկ ինչի՞ն էլ պետք է նայեմ». ասում է նա տեսարաններից մեկում։ Նույն հիվանդությունը սկսում է զարգանալ նաև որդու մոտ։ Այնուամենայնիվ, նա բոլորից թաքցնում էր իր տեսողության վատթարացման փաստը, որպեսզի կարողանա աշխատել և գումար հավաքել որդու բուժման համար։
Դատարանում նրան մահապատժի են դատապարտում՝ կախելու ճանապարհով։ Նրա խուց է գալիս մոտ ընկերուհին և առաջարկում որդու բուժման գումարով լավ փաստաբան վարձել և մահապատիժը փոխարինել այլ պատժամիջոցով։ Սակայն այդ դեպքում հնարավոր չէր լինի վճարել վիրահատության գումարը։ Սելման կատարում է իր ընտրությունը. ավելի լավ է ապրի միայն իր որդին և տեսնի աշխարհը, քան երկուսն էլ ապրեն, բայց կույր։
Արդյունքում մահապատիժն իրականացվում է։
Ֆիլմի ստեղծման աշխատանքները
Ֆիլմի վարձույթն ուղեկցվեց մի շարք սկանդալներով, իսկ, երբ պարզ դարձավ, որ «Խավարում պարողը» ֆիլմի նկարահանման աշխատանքների մասին պատմող «Հարյուրավոր աչքեր» անվանմամբ վավերագրական ֆիլմը ազատ վաճառքի է թողնվելու, Բյորկը պատրաստվում էր դատի տալ Լարս ֆոն Թրիերին։ Նա չափազանց շատ էր մտել Սելմայի կերպարի մեջ և այդ վավերագրական ժապավենն ընդունում էր, որպես իր անձնական կյանք մտնելու փորձ։ Հայտնի է Կատրին Դենյովի կարծիքն այն մասին, որ Բյորկը դեռ ավելի քան տասը տարի չի կարողանա հանգիստ քննարկել այդ ֆիլմն ու դերը։
Կրոչեֆիեսկի
Կրոչեֆիեսկի  (Crocefieschi), կոմունա Իտալիայում, գտնվում է Լիգուրիա մարզում, Ջենովա գավառում։
Խավարում պարողը
Ֆիլմի ստեղծման աշխատանքները
Ի սկզբանե Ջեֆի դերը պետք է Սթելան Սքարսգարդը խաղար, բայց «Ամբերդին» ֆիլմում զբաղված լինելու պատճառով նա հայտնվեց միայն մի քանի կադրում՝ որպես Սելմայի բժիշկ։
Կրոչեֆիեսկի
Բնակչությունը կազմում է 588 մարդ (2011 թվականի տվյալներով)։ Բնակչության խտությունը՝ 47,57 մարդ/կմ²։ Տարածքը՝ 11,73 կմ²։ Փոստային ինդեքս՝ 16010։ Հեռախոսային կոդ՝ 010։
Խավարում պարողը
Ֆիլմի ստեղծման աշխատանքները
Քեթի դերն ի սկզբանե նախատեսված էր աֆրոամերիկացի դերասանուհու համար, բայց հանուն Կատրին Դենյովի, ով շատ էր ուզում նկարահանվել Լարս ֆոն Թրիերի ֆիլմում, վերջինս որոշ փոփոխություններ մտցրեց սցենարի մեջ։
Կրոչեֆիեսկի
Ժողովրդագրություն
Բնակչության դինամիկա
Խավարում պարողը
Ֆիլմի ստեղծման աշխատանքները
Ֆիլմի սկզբում, երբ աշխատողները դուրս են գալիս գործարանից, կարելի է նկատել կնոջ ու տղամարդու՝ երկու երեխաների հետ։ Այդ կինը Լարս ֆոն Թրիերի կինն է՝ Բենտե ֆոն Թրիերը, իսկ երեխաները՝ Թրիերի երկու որդիները։ Թրիերն ուզում էր ֆիլմում կամեոյով ներկայանալ. նա պետք է խաղար զայրացած տղամարդու դերը, ով կինոթատրոնում Սելմային ու Քեթին խիստ նկատողություն է անում, բայց հետո այդ դերը տվեց այլ դերասանի։
Կրոչեֆիեսկի
Արտաքին հղումներ
Կատեգորիա:Իտալիայի բնակավայրեր
Խավարում պարողը
Սաունդթրեք
Ֆիլմի համար գրված օրիգինալ երգերի երաժշտության հեղինակը ինքը՝ Բյորկն էր, տեքստերը գրել են Բյորկը, Լարս ֆոն Թրիերը և իսլանդացի բանաստեղծ Սյոն Սիգուրդսոնը։ Բացի այդ, ֆիլմում օգտագործվել է նաև Ռիչարդ Ռոջերսի երաժշտությունը «Երաժշտության ձայներ» մյուզիքլից։ Ֆիլմի սաունդթրեքն առանձնանում է դասական դաշնակման ու կենցաղային առարկաների, օրինակ՝ գործարանային սարքեր, գնացքներ, ձայների համատեղմամբ։
Ալբոմը՝ սաունդթրեքի հետ մեկտեղ թողարկվել է 2000 թվականի սեպտեմբերին։ Ալբոմում բացակայում են դերասաններ Դեվիդ Մորսի, Կառա Սեյմուրի ու Վլադիցա Կոստիչի վոկալային մասերը։ «I’ve Seen It All» երգը, որը ֆիլմում կատարում է Փեթեր Սթորմարը, ալբոմում կատարում է Թոմ Յորքը։ Բացի այդ, ալբոմի երգերի տեքստերի մի մասը բավակաին տարբերվում է ֆիլմում հնչած տեքստերից, ինչը հատկապես զգալի է «Scatterheart» երգում։ Հավանաբար, տեքստերը փոփոխված էին, որպեսզի չբացահայտեն ֆիլմի սյուժեի որոշ մանրամասնություններ (սաունդթրեքը թողարկվել է ավելի շուտ, քան ֆիլմը հայտնվել է կինոէկրաններին), կամ, որպեսզի ձայնագրությունն ավելի ինքնուրույն ալբոմ դառնա։ «My Favorite Things» թրեքն ալբոմում ընդհանրապես ներառված չէ։
Ստեղծագործությունները, որոնք հնչում են ֆիլմում (ըստ ֆիլմում հայտնվելու հերթականության).
«107 Steps» ստեղծագործությունը, որը հնչում էր այն ժամանակ, երբ Սելման գնում է դեպի կախաղան, ի սկզբանե ավելի երկար էր և կոչվում էր «141 Steps»: Սակայն վերջում Լարս ֆոն Թրիերը ֆիլմի այդ մասը չափազանց ձգձգված համարեց և Սելմայի քայլերի քանակը պակասեցրեց 34-ով։ Համապատասխանաբար կրճատվեց նաև ստեղծագործությունը և փոխվեց անվանումը։ «Overture» ստեղծագործությունը Ֆոն Թրիերի նախագծի համաձայն պետք է հնչեր ֆիլմի սկսվելուց առաջ, երբ դահլիճում արդեն մարել են լույսերը, բայց վարագույրը դեռ բարձրացված չէ։ Բայց դրա դեմ արտահայտվեցին ամերիկացի դիստրիբյուտորները, որոնք հայտարարեցին, որ ամերիկյան կինոթատրոններում վարագույրներ չկան, իսկ կինոմեխանիկները կարող են չմիացնել ձայնը, եթե էկրանին դեռ պատկերը չլինի։ Արդյունքում երգը հնչեց Պեր Կիրկեբյուի՝ ֆիլմի պրոդյուսերներից մեկի՝ Վիկեբե Վինդելովի ամուսնու ակվարելային կոլաժների ֆոնի վրա։
Ոճը
Ֆիլմի հիմնական մասը նկարահանվել է ձեռքի թվային տեսախցիկով, որպեսզի վավերագարկան ֆիլմի տպավորություն ստեղծվի, ինչպես Լարս ֆոն Թրիերի «Դոգմա 95»-ի տպավորության տակ նկարահանված այլ ֆիլմերում։ Սակայն չի կարելի ֆիլմն անվանել «Դոգմա»-ին պատկանող, քանի որ նրա կանոնները, մասնավորապես, արգելում են «երևակայական գործողությունները» (սպանություն, փոխհրաձգություն և այլն), սյուժեները, որոնց գործողությունները կատարվում են այլ երկրում կամ այլ ժամանակում, նկարահաման բեմում չհնչող երաժշտության կիրառումը։ Թրիերը երաժշտական էպիզոդները մնացած հատվածներից առանձնացնում է. այդպիսի հատվածները նկարահանվում են ստատիկ տեսախցիկով, առավել պայծառ գույների կիրառությամբ։
Քննադատությունը
Կինոքննադատների ռեակցիան ֆիլմի նկատմամբ խիստ տարբեր ու խառն էր։ Բարձր գնահատվեցին հատկապես ոճական նորարարությունները։ Ռոջեր Էբերտը հայտարարեց, որ «Խավարում պարողը» «քանդում է սովորությունների պատերը, որոնք առաջացել են հսկայական քանակությամբ ֆիլմերի շուրջ, և վերադարձնում արմատներին։ Դա խիզախ ու հանդուգն քայլ է» ։ Սակայն սյուժետային գիծը սուր քննադատության ենթարկվեց։ Ջոնաթան Ֆորմանը New York Post-ից ֆիլմն անվանեց «էժան նմանակում» և հայտարարեց, որ ֆիլմն «այնքան անխիղճ էր իր մանիպուլյատիվ սենտիմենտալությամբ, որ եթե այն նկարահանված լիներ ամերիկացի ռեժիսորի ավելի ավանդական ձևերով, ապա այն հիմար կատակ կհամարեին» ։
Ֆիլմի վարկանիշը Rotten Tomatoes քննադատական գրախոսություննների կայք-ագրեգատորում կազմում է 68 % ։
Մրցանակներ
«Խավարում պարողը» ֆիլմի պրեմիերան տեղի է ունեցել 2000 թվականի Կաննի կինոփառատոնի ժամանակ, որտեղ ֆիլմն արժանացել է Ոսկե արմավենու ճյուղ մրցանակի, իսկ Բյորկը ստացել է մրցանակ լավագույն դերասանուհու համար ։ «I've Seen It All» երգը ներկայացված էր Օսկարի լավագույն երգ անվանակարգում։
Արտաքին հղումներ
Կատեգորիա:2000 ֆիլմեր Կատեգորիա:Լարս ֆոն Թրիերի ֆիլմեր Կատեգորիա:«Ոսկե արմավենու ճյուղ» մրցանակի դափնեկիր ֆիլմեր Կատեգորիա:Անգլերեն ֆիլմեր Կատեգորիա:2000-ականների դրամա ֆիլմեր Կատեգորիա:Դանիական ֆիլմեր Կատեգորիա:Անգլերեն ֆրանսիական ֆիլմեր
Ալյոնա Բաևա
Ալյոնա Միխայլովնա Բաևա, ռուս ջութակահարուհի։
Կատեգորիա:1985 ծնունդներ Կատեգորիա:Ռուս ջութակահարներ
Մարկինսկայա (Ցիմլյանսկի շրջան)
Մարկինսկայա (Маркинская), ստանիցա Ռուսաստանի Ռոստովի մարզի Ցիմլյանսկի շրջանում։ Մարկինսկի գյուղական համայնքի վարչական կենտրոնն է։
Ծանոթագրություններ
Կատեգորիա:Ռոստովի մարզի Ցիմլյանսկի շրջանի բնակավայրեր
Սեն Ժան դ'Ալկապիե
Սեն Ժան դ'Ալկապիե (Saint-Jean-d'Alcapiès), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2008 թվականի դրությամբ կազմում է 260 մարդ, բնակչության խտությունը` 30.16 մարդ/կմ²։ Բնակավայրը զբաղեցնում է 8.62 կմ² տարածք։
Աշխարհագրություն
Գտնվում է Փարիզ քաղաքից 550 կմ հարավ, Թուլուզ քաղաքից` 130 կմ արևելք, Ռոդեզ քաղաքից` 55 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 170 աշխատունակ (15-64 տարեկան) բնակիչ, որոնցից ակտիվ էին 133-ը, իսկ ոչ ակտիվները` 37։ Ակտիվության ցուցանիշը կազմում է 78,2 %։ 133 աշխատունակ մարդկանցից աշխատել է 122 անձ (62 տղամարդ և 60 կին)։ Գործազուրկ են եղել 11 անձ (6 տղամարդ և 5 կին)։ 37 անաշխատունակներից 17-ը եղել են աշակերտներ կամ ուսանողներ, 17-ը` թոշակառուներ, իսկ 3-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մատեո Սալվինի
Մատեո Սալվինի (Matteo Salvini, ), իտալացի քաղաքական գործիչ, Հյուսիսի լիգայի առաջնորդներից մեկը։ Իտալիայի ներքին գործերի նախարարը և Իտալիայի փոխվարչապետը 2018 թվականի հունիսի 1-ից Ջուզեպպե Կոնտեի կառավարությունում։
Քաղաքական կարիերա
Մատեո Սալվինին ծնվել է 1973 թվականի մարտի 9-ին Միլանում, տասնյոթ տարեկանում ներառվել է Հյուսիսի լիգայում։ Ավարտել է Միլանի Մանձոնիի անվան դասական վարժարանը և 1992 թվականին ընդունվել է Միլանի համալսարանի Պատմության ֆակուլտետ, սակայն չի ավարտել դասընթացը։ 1993 թվականին ընտրվել է Միլանի քաղաքային խորհրդի անդամ, 1994 թվականին ընդունվել է Պադանի երիտասարդության շարժման ղեկավարություն (Movimento Giovani Padani)։ 1998 թվականին Սալվինին դարձել է Միլանի Հյուսիսի լիգայի նահանգային բաժանմունքի քարտուղար, իսկ 1999 թվականին գլխավորել է լիգային պատկանող «ազատ անկում» (Radio Padania Libera) ռադիոկայանը։ 2004 թվականին թողել է Հյուսիսային լիգայում քարտուղարի պաշտոնը Եվրոպական խորհրդարանում ընտրվելու պատճառով, որտեղ մինչև 2006 թվականի ապրիլի 26-ը եղել է անկախության/ժողովրդավարության խմբակցությունում, իսկ մինչև նույն թվականի նոյեմբերը եղել է անկախ պատգամավոր։ 2004-2006 թվականներին եղել Է Եվրախորհրդարանի մշակույթի և կրթության հանձնաժողովում, ինչպես նաև Չիլիի և Ճապոնիայի հետ Եվրախորհրդարանի կապերի զարգացման կառույցներում ։
2008 թվականին ընտրվել է Իտալիայի XVI գումարման պատգամավորների պալատ, որտեղ Հյուսիսի լիգայի խմբակցության կազմում էր, բայց արդեն հաջորդ տարի վաղաժամկետ հանձնել է պատգամավորական մանդատը , քանի որ 2009 թվականին երկրորդ անգամ ընտրվել է Եվրախորհրդարանում և պատգամավոր է եղել մինչև 2014 թվականի եվրոպական ընտրությունները («Եվրոպան հանուն ազատության և ժողովրդավարության» աջ խմբակցության մեջ)։ Այդ ընթացքում Սալվինին ընդգրկված էր ներքին շուկայի և սպառողների պաշտպանության հանձնաժողովում, ինչպես նաև Հնդկաստանի և Կորեական թերակղզու հետ Եվրախորհրդարանի կապերի պատվիրակություններում ։ 2013 թվականի փետրվարի 24-25-ի խորհրդարանական ընտրությունների արդյունքներով ընտրվել է 17-րդ գումարման պատգամավորների պալատի անդամ, սակայն նախընտրել է մնալ Եվրախորհրդարանում և 2013 թվականի մարտի 15-ին հանձնել է պատգամավորական մանդատը ։
2012 թվականին Սալվինին դուրս է եկել Միլանի կոմունալ խորհրդից Լոմբարդիայի լիգայի (Հյուսիսի լիգայի տարածքային ստորաբաժանում) քարտուղարի պաշտոնում ընտրվելու կապակցությամբ։ 2013 թվականի դեկտեմբերի 7-ին ստացել է ձայների 82 տոկոսը Հյուսիսի լիգայի նոր Դաշնային քարտուղարի նախնական ընտրություններում՝ հաղթելով կուսակցության հիմնադիր Ումբերտո Բոսսիին, իսկ 2013 թվականի դեկտեմբերի 15-ին Թուրինում կուսակցական համագումարի պատվիրակները ձայների մեծամասնությամբ հաստատել են նրան այդ պաշտոնում ։
Հասարակական-քաղաքական գործունեություն
1997 թվականին Սալվինին ընտրվել է ինքնահռչակ Պադանի խորհրդարանի անդամ, որը Պադանի կոմունիստների ցուցակով էր (Comunisti Padani), և չուներ իրական լիազորություններ ։ Հասարակական կարծիքի ուսումնասիրություններում՝ մինչև 2014 թվականի աշունը Սալվինին անսպասելիորեն բարձր դիրքեր է ստացել վստահության վարկանիշում և սկսել է փոխել իր քաղաքական դիրքորոշումը։ «Libero»-ին տված հարցազրույցում նա հայտարարել է իր կենտրոնական աջակցության դիրքի անցման մասին և նաև ասաց. «Մենք պատրաստվում ենք Ռենցիից հետո հստակ ծրագրով վերակառուցել Իտալիան՝ հարկերի կրճատում, ներգաղթի դադարեցում» (Ci prepariamo a ricostruire l'Italia dopo Renzi con un programma chiaro: meno tasse, stop all'immigrazione e kundërshtizione a Bruxelles) ։
2014 թվականի հունիսի 5-ին Հռոմի Ֆրանցիսկոս Պապը, զրուցելով գնչուական կապելլանների հետ, ափսոսանք է հայտնել այն արհամարհանքի կապակցությամբ, որով շրջապատված են գնչուները իտալական հասարակությունում, և որպես օրինակ է բերել այն իրավիճակը, երբ ավտոբուսում գնչուների հայտնվելու դեպքում վարորդներն ուղևորներին հորդորում են ուշադիր լինել դրամապանակներին։ Հաջորդ օրը Սալվինին այդ կապակցությամբ Facebook-ում նոր գրառում է կատարել՝ հավանություն տալով վարորդների վարքագծին ։
Սալվինին պաշտպանել է Հյուսիսի լիգայի պատգամավորների նախաձեռնությունը, որոնք դիմել են խորհրդարանականներին՝ կոչ անելով միանալ Պուտինի ընկերների ասոցիացիային և դատապարտել Ռուսաստանի դեմ պատժամիջոցների սահմանումը Դոնբասում պատերազմի կապակցությամբ, իսկ 2014 թվականի դեկտեմբերի 8-ին հայտնի է դարձել, որ Սալվինին երկու ամսվա ընթացքում արդեն երկրորդ կարճատև ուղևորություն է կատարել Ռուսաստան՝ այցելելով Մոսկվա, ինչպես նաև Ղրիմ։ Հայտարարվել է Պետական դումայի արտաքին գործերի հանձնաժողովի նախագահ Պուշկովի և Իտալիայի հետ հարաբերությունների զարգացման օգտին հանդես եկող այլ պատգամավորների հետ նրա հանդիպման մասին։ Սալվինին նաև մամուլին հայտնել է, որ Հյուսիսի լիգայի ֆինանսավորման ստացումը նրա ուղևորության նպատակը չէր, բայց նա չէր հրաժարվի որևէ ռուսական բանկում վարկից ։
2015 թվականի հունվարի 7-ին «Charlie Hebdo» երգիծական շաբաթաթերթի խմբագրության վրա կատարված ահաբեկչական հարձակումից հետո Սալվինին «Radio Padania»-ում ունեցած ելույթում դատապարտել է Հռոմի Ֆրանցիսկոս Պապի կոչը մուսուլմանների հետ լեզու գտնելու վերաբերյալ, բայց ավելի վաղ արել էր հետևյալ հայտարարությունը.
Փաստորեն սա ռազմական և մշակութային օկուպացիայի փորձ է, որը ձեռնարկվում է հզոր և լավ կազմակերպված համայնքի կողմից, որը ունակ է դանակ մտցնել յուղի մեջ, որը Արևմուտքն է։ Սա իսկական պատերազմ է, այդ իսկ պատճառով հանդուրժողականությամբ և բարյացակամությամբ պատասխանելը ինքնասպանություն է։
2018 թվականի խորհրդարանական ընտրություններ
2018 թվականի մարտի 4-ին Հյուսիսի լիգան Բեռլուսկոնիի «Առաջ, Իտալիա» կուսակցության և Ջորջիա Մելոնիի «Իտալիայի եղբայրները» աջ կենտրոնամետ կոալիցիայի կազմում խորհրդարանական ընտրությունների է գնացել։ Կոալիցիան հաղթել է շուրջ 37 տոկոս արդյունքով, ընդ որում Հյուսիսի լիգան առաջ է անցել իր գործընկերներից՝ ստանալով ընտրողների ավելի քան 17 տոկոսի աջակցությունը ։ Վերլուծաբանները նշել են, որ Սալվինին կարողացել է հաղթահարել և ամրապնդել իր կուսակցության դիրքերը Իտալիայի կենտրոնական շրջաններում և հարավում ։
2018 թվականի մայիսի 27-ին Հյուսիսի լիգայի եւ հինգ աստղերի կոալիցիոն կառավարություն ձևավորելու վերջին փորձն ավարտվել է նախագահ Մատարելայի՝ այն հաստատելու մերժումով՝ նկատի ունենալով եվրասկեպտիկ Պաոլո Սավոնի՝ առաջարկվող նախարարների ցուցակում հայտնվելու փաստը ։
Մայիսի 31-ին հինգ աստղերի առաջնորդ Դի Մայոն եւ Սալվինին համաձայնեցրել են Կոնտեի նախագահությամբ կոալիցիոն կառավարության փոխզիջումային տարբերակը։ Մատարելան համաձայնել է այդ առաջարկին, և հունիսի 1-ին ստեղծվել է նոր կառավարությունը, որտեղ Սալվինին ստացել է ներքին գործերի նախարարի պաշտոնը ։
Ներքին գործերի նախարարի նշանակում
Առաջին աշխատանքային շաբաթվա վերջում Սալվինին՝ որպես նախարար, Իտալիայի Ռեջո դի Կալաբրիա և Պոցկալո նավահանգիստներն ընդունել են Հյուսիսային Աֆրիկայից ժամանած 500 փախստականների։ 2018 թվականի հունիսի 10-ին, երբ SOS Méditerranée ոչ կառավարական կազմակերպության «Aquarius» նավը, որը բաց ծովում նավակներից բարձրացրել էր ևս 629 միգրանտի (նրանց թվում՝ 123 անչափահաս՝ առանց ավագների ուղեկցության, 11 երեխա և 7 հղի կին), անցել է Մալթայի ափից 40 մղոն հեռու, Սալվինին պաշտոնական ուղերձ է հղել կղզու պետության իշխանություններին՝ հայտարարելով, որ մոտակա անվտանգ նավահանգիստը գտնվում է նրանց մոտ, և եթե նրանք չընդունեն «Aquarius»-ի փախստականներին, ապա նրանց համար կփակվեն իտալական նավահանգիստները ։ Հունիսի 11-ին նավը համաձայնել է Իսպանիայում ընդունել նոր վարչապետ Պեդրո Սանչեսին, և Սալվինին հրապարակել է իր թվիթը. «Հաղթանակ Aquarius-ի 629 ներգաղթյալներ են ուղարկվել Իսպանիա, առաջին նպատակն իրագործված է» ։ Հունիսի 13-ին իտալական առափնյա պահպանության «Diciotti» նավը Կատանիա է տեղափոխել ևս 932 միգրանտներ, առավելապես Էրիթրեայից, որոնք հավաքվել էին Լիբիայի ափերի մոտ ։
2018 թվականի սեպտեմբերի 7-ին Պալերմոյի դատախազությունը նախարարների տրիբունալում Սալվինիի դեմ գործ է հարուցել քրեական օրենսգրքի 605-րդ հոդվածով, որը պատիժ է նախատեսում ծանրացուցիչ հանգամանքներում մարդու առևանգման համար։ Դատախազ Ֆրանչեսկո Լո Վոյը պարզաբանել է, որ խոսքը մինչև 2018 թվականի օգոստոսի 25-ը Diciotti նավի վրա ներգաղթյալներին պահելու մասին է։ Գործի հարուցման մասին ծանուցումը նախարարն անձամբ է տվել Սալվինիյին՝ իր աշխատասենյակում ։
2018 թվականի հոկտեմբերի 23-ի երեկոյան Հռոմի Repubblica մետրոյի կայարանում տեղի է ունեցել շարժասանդուղքի վթար, որի հետեւանքով տուժել է 24 մարդ, առավելապես ԲԿՄԱ-ի երկրպագուները, որոնք «Ռոմայի» հետ մրցավեճ էին անցկացնում։ Մեկնաբանելով RTL 102,5 ռադիոյում տեղի ունեցած միջադեպը ՝ Սալվինին դժբախտության մեջ մեղադրել է երկրպագուներին ՝ նրանց համարելով հարբած եւ հայտարարելով, որ շարժասանդուղքները նախատեսված չեն «որպեսզի մարդիկ իրենց վրա ցատկեն» (հաջորդ օրերին երկրպագուները սկսել են հրապարակել տեսանյութեր, որոնք ապացուցում են, որ շարժասանդուղքի վրա ոչ ոք չի ցատկել) ։
2019 թվականի հունվարի 20-ին Սալվինին il Giornale թերթին հայտնել է, որ իտալական հատուկ ծառայությունների տեղեկություններով՝ արդարադատությունից թաքնվում են 27 նախկին ծայրահեղ գրոհայիններ եւ 3 ուլտրաաջ, նրանցից շատերը՝ Ֆրանսիայում։ Այդ կապակցությամբ Սալվինին հայտարարել է, որ մտադիր է անձամբ մեկնել Փարիզ՝ ծայրահեղականներին արտահանձնելու շուրջ Էմանուել Մակրոնի հետ բանակցելու համար ։
2019 թվականի մարտի 20-ին Սենատը ձայների ճնշող մեծամասնությամբ 237-ին 61-ի դեմ քվեարկեց Diciotti-ում ներգաղթյալներին պահելու գործով Սալվինիի քրեական հետապնդումը դադարեցնելու օգտին ։
2019 թվականի եվրոպական ընտրությունները և հետագա իրադարձությունները
2018 թվականի սեպտեմբերի 7-ին Սալվինին սկսեց համագործակցել Բրյուսելի The Movement վերլուծական կենտրոնի հետ, որը ղեկավարում էր նախագահ Թրամփին կից Սպիտակ տան նախկին գլխավոր ստրատեգ Սթիվեն Բենոնը, որի նպատակն էր հռչակել Եվրոպական խորհրդարանի ընտրությունների նախաշեմին աջ քաղաքական գործիչների կոնսոլիդացիան ողջ Եվրոպայում ։
2019 թվականի ապրիլի 8-ին Միլանում Սալվինին հայտարարեց Եվրոպական ընտրություններին համաեվրոպական աջ կոալիցիայի ձևավորման մասին։ Միջոցառումը մամուլի համար կրում էր Դեպի ողջախոհության Եվրոպա. ժողովուրդները ապստամբում են անվանումը, դրան մասնակցում էին եվրապատգամավորներ Յորգ Մոյտենը՝ Գերմանիայի այլընտրանքից և Անդրես Վիստիզենը Դանիայի ժողովրդական կուսակցությունից, ինչպես նաև Իսկական ֆիններ կուսակցությունից՝ թեկնածու Օլլի Կոտրոն ։
2019 թվականի մայիսի 26-ին կայացած ընտրությունները Հյուսիսի լիգային պատմական հաջողություն բերեցին. այն Եվրախորհրդարանում ներկայացուցչությունը 5-ից հասցրեց 29-ի՝ ստանալով ընտրողների 34,26 %-ի աջակցությունը և արդյունքում դառնալով Իտալիայի ընտրությունների հաղթող ։
2019 թվականի հունիսի 29-ին, «Sea-Watch» հասարակական կազմակերպություն անօրինական ներգաղթյալներով նավը հավաքվեց Լամպեդուսա կղզու նավահանգստի ծովածոցով՝ խախտելով Իտալիայի իշխանությունների արգելքը։ Նրա կապիտան Կարոլա Ռակետին անմիջապես ձերբակալեցին Ֆինանսական գվարդիայի կողմից ։ Հուլիսի 5-ին դատարանը Ռակետին ազատել էր տնային կալանքից՝ հանելով իտալացի նավաստիների կյանքին վտանգ սպառնալու մեղադրանքները։ Քանի որ Սալվինին նրան բազմիցս անվանել է «ծովահեն» և «հանցագործ», Ալեսանդրո Գամբերինիի փաստաբանը մամուլին հայտնել է ներքին գործերի նախարարի դեմ ատելության բորբոքման և զրպարտության համար հայց պատրաստելու մասին (Ռակետը ենթարկվել է ծայրահեղականների կողմից բռնաբարության և սպանության սպառնալիքների)
Մահափորձի նախապատրաստման հայտարարություն
2019 թվականի հուլիսի 16-ին Սալվինին Ջենովայում հայտարարել է, որ նախօրեին Թուրինում ձերբակալվել են նեոնացիստական խմբավորման անդամներ, որոնք մահափորձ էին պատրաստում իր դեմ։ Դրա մեջ մտնում էին Դոնբասում մարտական գործողությունների մասնակից իտալացիները՝ Ուկրաինայի կառավարական ուժերի կողմից, խմբի գրավման ժամանակ հայտնաբերվել են նեոնացիստական ռեգալիաներ և մեծ քանակությամբ հրազեն, ներառյալ Matra «Օդ-օդ» հրթիռը ։
Հանրային կարծիք
2019 թվականի մայիսի 11-ին լրագրող Կյարա Ջանինին Թուրինի գրքի տոնավաճառում մոտեցել է Feltrinelli հրատարակչության տաղավարին՝ իր «Io sono Matteo Salvini» («Ես՝ Մատեո Սալվինի») գրքի օրինակով, որը լույս է տեսել Altaforte հրատարակչությունում, և թույլ չի տրվել մասնակցել տոնավաճառին։ Նա փորձել է անցկացնել պրոմոակցիայի նման մի բան, սակայն հրատարակչության աշխատակիցներն ու տոնավաճառի այցելուները, ի նշան բողոքի, սկսել են երգել Բելլա Չաո» ։
Անձնական կյանք
2001 թվականին Սալվինին ամուսնացել է ռադիոլրագրող Ֆաբրիցիա Ելուցիի հետ, 2003 թվականին ծնվել է նրանց որդին՝ Ֆեդերիկոն, սակայն ավելի ուշ ամուսնալուծվել են։ Այնուհետև ծանոթացել է Ջուլիա Մարտինելիի հետ, 2013 թվականին նրանք աղջիկ են ունեցել ։
2015 թվականի հունվարի 27-ին հաղորդավարուհի Էլիզա Իզոարդին խոստովանեց Մատեո Սալվինիի հետ կապի մասին, առայժմ առանց փոխադարձ պարտավորությունների ։
2018 թվականի նոյեմբերի սկզբին հայտնի դարձավ այդ կապի խզման մասին, սակայն քննարկման և դատապարտման առանձին առարկա դարձավ Իզոարդիի արարքը, որը անկողնում քնած Սալվինիի հետ Instagram-ում սելֆի էր տեղադրել ։
2019 թվականի մարտին Սալվինին խոստովանել է, որ մեկ ամսից ավելի կապի մեջ է գտնվում Դենիս Վերդինի 26-ամյա դստեր՝ Ֆրանչեսկայի հետ ։
Բլել
Բլել, գյուղ Արևմտյան Հայաստանում, Բիթլիսի վիլայեթի Մշո գավառում ։ Գտնվում էր Մուշ քաղաքից 8-9 կմ արևմուտք։
Բնակչություն
XX դարի սկզբին ուներ 20 տուն հայ բնակիչ։
Պատմամշակութային կառույցներ
Բլելից հյուսիս-արևմուտք գտնվում էր հայկական եկեղեցու ավերակներ ։
Ծանոթագրություններ
Կատեգորիա:Արևմտյան Հայաստանի գյուղեր
Դրուիդների հնագույն միաբանություն
Դրուիդների հնագույն միաբանություն (Ancient Order of Druids, AOD), գլխավոր դրուիդական միաբանություն աշխարհում, որն ամենահինն է գոյություն ունեցողների մեջ։ Վերստին գործածության մեջ է մտել 1781 թվականին Լոնդոնում, ներկայացուցիչներ ունի Անգլիայում, Ուեյլսում, Շոտլանդիայում և Ազգերի համագործակցությունում։ Նշանաբանն է՝ «Արդարություն, մարդասիրություն և եղբայրական սեր»։
Պատմություն
Անկախ նրանից, թե ինչպես է հիմնադրվել, հայտնի է, որ խմբի առաջին ղեկավարը կամ «արքդրուիդը» եղել է վերոնշյալ պարոն Հենրի Հուռլը, որի մասին 1932 թվականի իր պամֆլետում պատմաբան Վիլհելմ Նորթը նշել է, որ նա եղել է հարուստ հյուսն, գծագրող և շինարար և աշխատել է Լոնդոնի Գառլիք Հիլ տարածքում ։
Զարգացում, տարածում և պառակտում
Որպես «Ժողովարան No. 1» հայտնի դարձած «King’s Arms» պանդոկում հավաքվող խմբի հաջողությունը հիմք դրեց միաբանության մի շարք այլ ժողովարանների ստեղծման, որոնցից «Ժողովարան No. 2»-ը հանդիսավոր բացվել է 1783 թվականի օգոստոսի 21-ին և նրանց հանդիպման վայրը «Rose Tavern» պանդոկն էր, իսկ «Ժողովարան  No. 3»-ըբացվել է Վեսթմինսթերում։ Ըստ միաբանությունում տարածված շշուկների՝ քաղաքական գործիչ Չարլզ ֆոքսը հրավիրվել է միաբանություն հենց Հուռլի կողմից՝ հավանաբար փորձելով ստանալ այդ թաղամասի ընտրողների ձայները ։
Նախքան 1785 թվականը միաբանությունը վեց ժողովարան է ունեցել Լոնդոնում, իսկ յոթերորդը տեղակայված էր Իպսուիչ քաղաքում։ Մինչև 1791 թվականը հարավային Անգլիայում գործել է դրանց շղթան, սակայն 1794 թվականին Ֆրանսիական հեղափոխությամբ պայմանավորված (որը խուճապ էր առաջացրել բրիտանական կառավարության մեծամասնության շրջանում, քանի որ նրանք վախենում էին հեղափոխական շարժումներից Անգլիայում), գաղտնի կազմակերպությունները հայտնվել են մեծ կասկածի տակ, որի պատճառով ժողովարանների մի մասը փակվել է, այդ թվում՝ Վեսթմինսթերում գործողը։ Այդուհանդերձ, տասնիններորդ դարասկզբին դեռևս գործում էին քսաներկու ժողովարաններ։ Մինչև 1831 թվականը դրանց թիվը հասել է 193-ի, իսկ անդամների թիվը՝ ավելի քան 200,000 ։
Սակայն միաբանության ներսում դժգոհություն էր հասունանում։ Սկզբնավորման պահից ի վեր անդամներն ունեցել են տարբեր սոցիալական ծագումներ, ու ավելի աղքատ անդամների մեծ մասը, հատկապես Միդլենդս տարածաշրջանի նորաստեղծ արդյունաբերական քաղաքներում, ցանկանում էին, որ միաբանությունը գործի «Odd Fellows» (1730), «Shepherds Friendly Society» (1826), «Foresters Friendly Society» (1834) եղբայրությունների նման, որոնց հեղինակությունն այդ ժամանակ բարձրանում էր։ Վերը թվարկածներն անդամվճարները հավաքում էին կենտրոնական ֆոնդում, որտեղից էլ բաշխվում էին այն անդամներին հոգ տանելու նպատակով, որոնք հիվանդության պատճառով չէին կարող աշխատել կամ ի վիճակի չէին թաղման ծախսեր վճարել։ Մասնավորապես, այս այլախոհները ցանկանում էին դադարեցնել իրենց ֆոնդերից Մեծ ժողովարանին (նախկին No. 1 ժողովարան) տոկոսներ ուղարկելը, և միաբանության մեջ ներդնել ավելի ժողովրդավարական բարեփոխումներ, այնպես որ յուրաքանչյուր ժողովարանի արքդրուիդի խոսքն ավելի մեծ կշիռ ունենար միաբանության համար։ 1830-ական թվականների առաջին տարիներին մի խումբ ժողովարաններ որոշել են հիմնադրել ընտրյալ Միացյալ ժամանակավոր կոմիտե, սակայն վրեժ լուծելու համար Մեծ ժողովարանը և իր դաշնակիցները վերջիններիս վտարել են միաբանությունից՝ կազմակերպությունն այդպիսով բաժանելով երկու ճամբարի։ 1833 թվականին միաբանության մոտավորապես հարյուր անդամ ժողովարաններ ի նշան բողոքի անջատվել են Մեծ ժողովարանից ու ձևավորել Դրուիդների միացյալ հնագույն միաբանությունը ։ Այս իրադարձությունը հետագայում հայտնի է դարձել «Մեծ անջատում» անվամբ։
Ընթացիկ ժամանակաշրջան, հնագույն դրուիդական ընկերություն
Առաջին համաշխարհային պատերազմից հետո ԴՀՄ-ի և ԴՄՀՄ-ի միջև հարաբերությունները մեղմացել են և յուրաքանչյուր տարի Մեծ Բրիտանիայում համատեղ համագումար է կազմակերպվել։ Երկրորդ համաշխարհային պատերազմի ընթացքում միաբանության արխիվների մեծ մասը ոչնչացվել է։ Երկրորդ աշխարհամարտից հետո Միացյալ Թագավորությունում հաստատվել է սոցիալական պետություն, որի արդյունքում եղբայրական միաբանությունները դադարել են գրավիչ լինել ու դուրս են մղվել։ ԴՄՀՄ-ն և նրա մասնաճյուղն ամբողջովին անհետացել են 1990-ական թվականներին, սակայն ԴՀՄ-ն մնացել է։ Այսօր, որպես մարդասիրական ու բարեգործական ընկերություն, դրուիդների հնագույն միաբանությունը գործում է որպես ամենահինն աշխարհում։ Այն անգլիական ամենաառաջին հայտնի խումբն է, որը հիմնադրվել է հնագույն դրուիդների՝ Երկաթի դարի հնագույն կելտական քահանայանման անձանց պատկերագրության վրա։ Որպես այդպիսին՝ ազդեցություն է ունեցել նեո-դրուիդական շարժման վրա, սակայն տարբերվում է ժամանակակից այդ խմբավորումներից, քանի որ չի դավանում նեո-հեթանոսական կրոնը և «կրոնական կազմակերպություն չէ․ իրականում կրոնական կամ քաղաքական ցանկացած քննարկում արգելված է ժողովարանների սենյակներում»։ Փոխարենը, անդամներից ակնկալվում է «պահպանել և կիրառել վաղ դրուիդներին վերագրվող հիմնական սկզբունքները, հատկապես նրանք, որոնք վերաբերում են արդարությանը, բարեգործությանը և ընկերասիրությանը»։
Կազմակերպություն
Դրուիդների հնագույն միաբանությունը ղեկավարում են կայսերական մեծ ժողովարանն ու Անգլիայի մեծ ժողովարանը։
Արտաքին հղումներ
Կատեգորիա:Գաղտնի ընկերություններ
Տուեխարի ամրոց
Տուեխարի ամրոց (Castillo de Tuéjar), ամրություն է, որ գտնվում է Իսպանիայի Վալենսիայի տարածաշրջանում։ Կառուցված է մոտակա բնակավայրի հյուսիսային մասում գտնվող բլրի վրա և ունի տարածքի նկատմամբ գերիշխում։ 2006 թվականի հոկտեմբերի 25-ին ամրոցն ընդգրկվել է Իսպանիայի մշակութային ժառանգությունների ցանկում R-I-51-0011542 գրանցման համարի ներքո ։
Պատմություն
Արխիվային փաստաթղթերից պարզ է դառնում, որ 1236 թվականի ապրիլի 22-ին Տուեխարի բնակավայրի մոտ դեռ այդ ժամանակ կար ամրոցը ։ 20-րդ դարի սկզբներին ամրոցը արդեն համարվել է ավերված ։
Նկարագրություն
Գտնվում է ծովի մակերևույթից 666 մետր բարձրության վրա։ Քառանյուն փոքրիկ բլրակի վրա, որը երկու կողմը իրար զուգահեռ են և ունեն համապատասխանաբար 20մ և 30մ երկարություն։ Պատերը դեպի արևելյան կողմ սկսում են ցածրանալ։ Արեմտյան և հարավային կողմերում են գտնվում պարսպի ամենաբարձր հատվածները։ Հյուսիսային կողմում գտնվում է ամրոցի ավելի հին հատվածները և հենց այնտեղ է ամենալավ պահպանված հատվածները ։
Բլրի ստորոտում գտնվում են այլ կառույցների մնացորդներ, որը ենթադրել է տալիս որ ամրոցի պարսպաշարը ձգվել է նաև այդ ուղղությամբ։ Իրականացված աշխատանքների արդյունքում պահպանվել է ավելի խոշոր պարսպի պատերի հատվեծներ, որոնք կազմում էին ներքին հատվածի պաշտպանական գիծը։ Սարալանջին եղել են նաև աշտարակներ ։
Ծանոթագրություններ
Կատեգորիա:Անդալուսիայի ամրոցներ
Վառդի
Վառդի (Vardi), գյուղ Էստոնիայի Վիլյանդիմաա նահանգի Պեռստի շրջանում։
Արտաքին հղումներ
Կատեգորիա:Էստոնիայի Վիլյանդիմաա նահանգի Պեռստի շրջանի բնակավայրեր Կատեգորիա:Էստոնիայի գյուղեր
Սուասոն
Սուասոն (Soissons  )՝ համայնք Ֆրանսիայի հյուսիսում, Օ-դե-Ֆրանս  տարածաշրջան, Էնա գավառ, Սուասոն թաղամասի կենտրոն, Փարիզից 90 կմ հյուսիս-արևելք, Էնա գետի ափին։ Քաղաքի միջով անցնում է N2 ավտոմայրուղին։
Բնակչություն (2014)` 28 290 մարդ։
Պատմություն
Կելտական դարաշրջանում Սուասոն հայտնի էր որպես սվեսսոն ցեղի հիմնական քաղաքն ու կոչվում էր Նովիոդունում կամ Օվգուստ Սուեսսիոն։ Լեգենդի համաձայն, Քրիսփինյան և Քրիսփին եղբայրները, քրիստոնյաների հետապնդման ժամանակ 280 թվականին Հռոմի Սայասոնում կոշիկ էին պատրաստում, ովքեր զոհվեցին և հետո ճանաչվեցին որպես սրբեր։ Հռոմեական կայսր Մայորիանի նախաձեռնությամբ 451 թվականին քաղաքը վերածվել է վերակազմավորվող ադմինիստրատիվ հյուսիսային Գալի կենտրոնի, որը հայտնի դարձավ որպես Սիուասսոնսկի մարզ։
464-486 թվականներին Սիագր քաղաքի ղեկավարությամբ վերածվում է գալլո-հռոմայական պետականության դեմ գերմանական զավթիչների դեմ պայքարի։ 486 թվականին գերմանացի առաջնորդ Կլովիսը հաղթեց հռոմեական հրամանատար Սիագրիուսին։ Իսկ 511 թվականին Սուասոնը դարձավ Նեյստրիի հիմնական քաղաքը։ Մատավորապես 557 թվականին Հլոտար I հիմնադրել է Սուրբ Մեդարդի աբբայությունը, որը հետագայում դարձել է կարևոր հոգևոր և քաղաքական կենտրոն։ 752 թվականին այս աբբայությունում օծվեց Պիպին Կարճահասակը թագավորության համար ։
Սկսած 9-րդ դարից` գլխավոր քաղաքի կոմսություն Սուասսոնսկ, անցնել միջոցով գնման և ժառանգել բազմաթիվ անուններից շատերին, իսկ 1734 թվականին նրանք չեն ստանում ֆրանսիական թագը։ 1729 թվականին քաղաքում գումարվել է Սուասսոնսկի նիստը, որը հաստատել է իսպանացիների և բրիտանացիների միջև տարաձայնությունները։
1814 թվականին պատերազմի ընթացքում Սուասոն մի քանի անգամ անցավ ձեռքից ձեռք։ Փետրվարի 14-ին այն գրավեց գեներալ Չերնիշեմը, սակայն ռուսները հետագայում հրաժարական տվեցին, և 5 օր հետո ամրոցը կրկին գրավեց մարշալ Մորտեն։ Մարտի 2-ին Սուասոնում, որտեղ թողել են լեհական կայազորը (1600 մարդ) Գեներալ Մորոն հրաման տվեց շրջապատել Բլյուհերին և Բյուլովին։ Հաջորդ օրը բերդը հանձնվեց։
Ըստ Սուասոնի Բլուչերի Էնուի նահանջի, Ռուդզևիչի ռուսական կորպուսը մնաց։ Մարտի 5-ին նա հարձակման է ենթարկվել Մարշալլ Մորտեի և Մարմոնի զորքերի կողմից, որը չնայած ուժերի կրկնակի գերազանցությանը, չէր կարողանում գրավել բերդը։ Մարտի 7-ին Ռուդզևիչին հանձնարարվել էր, որպեսզի ազատի Սուասոնը, որ միանա Լանի մոտ գտնվող բանակին։
1870 թվականին սեպտեմբերին ֆրանս-գերմանական պատերազմի ժամանակ Սուասոնը շրջապատվել է 13-րդ գերմանական կորպուսի զորքերի կողմից և հանձնվել է պաշարման 36-րդ օրը։
Տեսարժան վայրեր
Տաճարը գոթական, (12-րդ դար), երկու աշտարակ (70 և 75 մետր) և ավերված Սուրբ Սեն-Ժան-դը-Վինի առանձին աբբայություն։ Գրադարանով և թանգարանով քաղաքապետարան։ Հռոմեական ժամանակներից պահպանված ամֆիթատրոն, քանդակագործություն, խճանկարներ, ծաղկամաններ, մետաղադրամներ։ Միջնադարում Սեն-Պերի շրջակայքի մոտ է Սուրբ Մեդարդի հայտնի աբբաըւթյունը, որը հարյուր հազարավոր ուխտավորների ներգրավեց, սակայն մեր օրերում պահպանվում են միայն դարպասը, աշտարակն ու գմբեթը ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Բնակավայրեր այբբենական կարգով Կատեգորիա:Էնա դեպարտամենտի կանտոններ Կատեգորիա:Նախկին մայրաքաղաքներ
Նովոցիմլյանսկայա
Նովոցիմլյանսկայա (Новоцимлянская), ստանիցա Ռուսաստանի Ռոստովի մարզի Ցիմլյանսկի շրջանում։ Նովոցիմլյանսկի գյուղական համայնքի վարչական կենտրոնն է։
Վան Բուրեն շրջան (Միչիգան)
Վան Բուրեն շրջան (Van Buren County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 2,823 կմ² է, բնակչությունը՝ 76,258 մարդ (2010 թ. տվյալներով)։ Շրջկենտրոնն է Փո Փո բնակավայրը։ Կազմավորվել է 1829 թ.։
Կատեգորիա:Միչիգան նահանգի շրջաններ
Անտառային հրդեհներ
Անտառային հրդեհներ, կրակի տարերայնորեն տարածումն անտառում, որի հետևանքով անտառը լրիվ կամ մասնակի ոչնչանում է։ Մեծ չափերի են հասնում խիտ և հատկապես ասեղնատերև անտառներում։ Առաջանում են բնական ճանապարհով (կայծակից, տորֆի ինքնաբռնկումից) և մարդու անզգուշությունից (ծխախոտից կամ ապակուց, որը կատարում է ոսպնյակի դեր)։ Անտառների հրդեհավտանգությունը պայմանավորված է տեղումների զգալի պակասով, որը բարձրացնում է օդի ջերմաստիճանը և նվազեցնում հարաբերական խոնավությունը։
Անտառային հրդեհների տեսակներ
Անտառային հրդեհները լինում են
Հրդեհների մարում
Գետնամերձ հրդեհները հանգցնում են կրակի վրա հող, ավազ լցնելով, հարվածելով կտրած ճյուղերով, սաղարթայինը՝ բնական կամ արհեստական հակահրդեհային խոչընդոտներով, քիմիական նյութերով, ստորգետնյան՝ որոշ հեռավորության վրա փորելով 1 Մ լայնության և տորֆի շերտի հաստության ակոսներ։
Անտառային հրդեհները լինում են նաև անցումային (մի տիպի հրդեհը փոխարինվում է մյուսով) և խառը (տարբեր տիպերը տարածվում են միաժամանակ)։
Անտառային հրդեհները մեծ վնաս են հասցնում տնտեսությանը, փչացնում են փայտանյութերը, նվազեցնում հողի բերրիությունը, ազդում ծառերի հետագա աճի և ծառուտների կազմի վրա, նպաստում վնասատուների տարածմանը և սանիտարահիգիենային վիճակի վատթարացմանը։
Հայաստանում հրդեհային անվտանգության միջոցառումներն իրականացնում է Հայանտառ կազմակերպությունը։
Կատեգորիա:Հրդեհներ Կատեգորիա:Անտառներ Կատեգորիա:Անտառային հրդեհներ
SuRie (երգչուհի)
Սուսաննա Մարի Կորկ, բրիտանացի երգչուհի (առավել հայտնի է որպես SuRie) : Նա է ներկայացրել Մեծ Բրիտանիան Եվրատեսիլ 2018 երգի մրցույթում   ։
Արտաքին հղումներ
Կատեգորիա:Բրիտանացի երգիչներ Կատեգորիա:Մեծ Բրիտանիայի մասնակիցները Եվրատեսիլ երգի մրցույթում Կատեգորիա:Ապրող անձինք Կատեգորիա:Բեմական կեղծանուններ